

Το Κέντρο Κοινότητας του Δ. Λεβαδέων σας ενημερώνει ότι στο πλαίσιο των μέτρων προστασίας από τη διάδοση του κορωνοϊού **παρατείνεται για** **τρεις (3) μήνες** η ισχύς των εγκριτικών αποφάσεων των προγραμμάτων Ελάχιστο Εγγυημένο Εισόδημα και Επίδομα Στέγασης, **οι οποίες θα έπρεπε να επανυποβληθούν εντός των μηνών: Νοέμβριος, Δεκέμβριος 2020 και Ιανουάριος 2021**.

Στον ακόλουθο πίνακα αποτυπώνεται: **Α. ο μήνας έγκρισης των αιτήσεων που παρατείνονται**, **Β. ο μήνας αρχικής επανυποβολής** τους και **Γ. ο μήνας επανυποβολής, υπολογίζοντας την τρίμηνη παράταση**:

|  |  |  |
| --- | --- | --- |
| **Α. Μήνας Έγκρισης** | **Β. Μήνας Αρχικής Επανυποβολής** | **Γ. Μήνας Επανυποβολής (μετά την παράταση)** |
| **Μάιος 2020** | Νοέμβριος 2020 | **Φεβρουάριος 2021** |
| **Ιούνιος 2020** | Δεκέμβριος 2020 | **Μάρτιος 2021** |
| **Ιούλιος 2020** | Ιανουάριος 2021 | **Απρίλιος 2021** |

Υπενθυμίζεται ότι:

α) Σε περίπτωση που υποβληθεί νέα αίτηση, τότε αυτή η εγκεκριμένη αίτηση θα ισχύσει κανονικά.

β) Εάν ο δικαιούχος έχει ξεκινήσει τη δημιουργία αίτησης, η οποία όμως παραμένει σε κατάσταση «ΝΕΑ» χωρίς να γίνει οριστική υποβολή αυτής, τότε θα ανανεωθεί αυτόματα η ισχύς της προηγούμενης εγκεκριμένης αίτησης.

γ) Οι δικαιούχοι θα ενημερωθούν με μήνυμα ηλεκτρονικού ταχυδρομείου ή γραπτό μήνυμα στον αριθμό κινητού τηλεφώνου που έχουν δηλώσει στην αίτηση, για την αυτόματη παράταση της ισχύος των αιτήσεων τους.